钦定古今图书集成/明伦汇编/氏族典/第386卷 > 李乂
## 钦定古今图书集成/明伦汇编/氏族典/第386卷 > 李乂

按《唐书李乂传》：“乂字尚真，赵州房子人。第进士、茂才
异等，累调万年尉。长安三年，擢监察御史，劾奏无避。
景龙初，叶静能怙势，乂条其奸，中宗不纳。迁中书舍
人、修文馆学士。帝遣使江南，发在所库赀以赎生，乂
上疏以为江南鱼鳖之利，衣食所资，与其拯物，不如
忧民。韦氏之变，诏令严促，多乂草定。进吏部侍郎，仍”
知制诰，与宋璟等同典选事，请谒不行，时人语曰：“李
下无蹊径。”改黄门侍郎，封中山郡公，制敕不便，辄驳
正。开元初，姚崇为紫微令，荐为侍郎，外托引重实，去
其纠驳权畏，乂明切也。未几，除刑部尚书，卒。